*Pasūtītāja līg. reģ. Nr. R1S-IEP-301/2025*

*Izpildītāja līg. reģ. Nr. \_\_\_\_\_\_\_\_\_\_\_\_\_\_\_\_*

IEPIRKUMA LĪGUMS

*par mājaslapas uzturēšanas, hostinga un uzlabojumu veikšanas pakalpojumiem mājaslapai www.1slimnica.lv*

*Līguma datums ir tam pēdējā pievienotā elektroniskā*

*paraksta laika zīmoga datums*

**SIA “Rīgas 1.slimnīca”** (turpmāk – Pasūtītājs), tās valdes priekšsēdētājas Natālijas Zlobinas personā, kura rīkojas saskaņā ar sabiedrības statūtiem un valdes reglamentu, no vienas puses un

**SIA “iConcept”** (turpmāk – Izpildītājs), tās valdes locekļa Matīsa Rušas personā, kurš rīkojas saskaņā ar sabiedrības statūtiem , no otras puses,

turpmāk katra atsevišķi un abas kopā sauktas “Līdzēji”, pamatojoties uz Pasūtītāja organizētā iepirkuma “*Mājaslapas uzturēšanas, hostinga un uzlabojumu veikšanas pakalpojumus mājaslapai www.1slimnica.lv*” (ID Nr. R1S 2025/23-iep) nosacījumiem un rezultātiem, noslēdz šo līgumu (turpmāk – Līgums) par turpmāko:

#### Līguma priekšmets

* 1. Pasūtītājs uzdod, bet Izpildītājs atbilstoši Līguma 1.pielikumam (Tehniskā specifikācija- piedāvājums) veic Pasūtītājam mājaslapas (*www.1slimnica.lv*) uzturēšanas, hostinga un uzlabojumu veikšanas pakalpojumus (turpmāk – darbi).
	2. Līguma ietvaros veicamo darbu izmaksas ir noteiktas Līguma 1.pielikumā.

#### Līguma summa un apmaksas kārtība

* 1. **Līguma kopējā summa**, ko Pasūtītājs maksā Izpildītājam par Līguma noteikumiem atbilstošiem darbiem, nepārsniedz **9 340,00 EUR**, neieskaitot pievienotās vērtības nodokli (turpmāk –PVN). PVN tiek aprēķināts papildus saskaņā ar spēkā esošo normatīvo aktu prasībām*.*
	2. Pasūtītājs samaksu veic ar pārskaitījumu 30 dienu laikā pēc attiecīgo darbu izpildes, ko apliecina Līdzēju parakstīts pieņemšanas-nodošanas akts un atbilstošs rēķins. *Rēķinā obligāti jānorāda Pasūtītāja Līguma reģistrācijas numurs, pretējā gadījumā Pasūtītājs ir tiesīgs neparakstīt attiecīgo pieņemšanas-nodošanas aktu. Elektroniski izrakstīts rēķins ir nosūtāms uz Pasūtītāja e-pastu:* *rekini@1slimnica.lv**.*
	3. Ja sniegts nekvalitatīvs vai Līguma noteikumiem neatbilstošs darbs, par ko sastādīts defektu akts, norēķināšanās notiek pēc konstatēto neatbilstību novēršanas.
	4. Līguma 2.1.punktā noteiktā kopējā Līguma summa ietver visus ar darbu izpildi saistītos izdevumus.

#### Līdzēju pienākumi un tiesības

* 1. Izpildītājs apņemas:
		1. pēc pieprasījuma informēt Pasūtītāju par veicamo darbu gaitu;
		2. rakstveidā informēt Pasūtītāju, ja apdraudēta Līguma izpilde;
		3. darbu izpildi veikt ar Pasūtītāju saskaņotos laikos.
	2. Pasūtītājs nodrošina Izpildītājam darbu veikšanai nepieciešamo Pasūtītāja rīcībā esošo informāciju.
	3. Pasūtītājam ir tiesības iepazīties ar darbu gaitu un kvalitāti, iepriekš par to informējot Izpildītāju.
	4. Līdzēji apņemas ievērot no otra Līdzēja saņemtās un darbu veikšanas gaitā iegūtās informācijas konfidencialitāti, neizpaust šādu informāciju trešajām personām, izņemot normatīvajos aktos noteiktajos gadījumos un kārtībā. Konfidencialitātes nosacījums attiecas gan uz rakstveida informāciju, gan mutvārdu informāciju, elektroniska veida informāciju un uz jebkuru citu informāciju, neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs.

#### Līdzēju atbildība

* 1. Par Līguma saistību izpildi Līdzēji ir materiāli atbildīgi saskaņā ar Līguma noteikumiem.
	2. Ja samaksa nav veikta norādītajā termiņā, Pasūtītājs maksā Izpildītājam līgumsodu 0,5% apmērā no Līguma summas bez PVN par katru nokavēto dienu, bet kopā ne vairāk kā 10% no Līguma summas bez PVN. Visi maksājumi bez iepriekšēja brīdinājuma tiek novirzīti līgumsoda samaksā un tikai pēc tam tiek ieskaitīti pamatparādā.
	3. Ja Izpildītājs neveic darbu izpildi Līdzēju noteiktajos termiņos un apjomā, Izpildītājs maksā Pasūtītājam līgumsodu 0,5% apmērā no Līguma summas bez PVN par katru nokavēto dienu, bet kopā ne vairāk kā 10% no laikā Līguma summas bez PVN. Visi maksājumi bez iepriekšēja brīdinājuma tiek novirzīti līgumsoda samaksā un tikai pēc tam tiek ieskaitīti pamatparādā.
	4. Līgumsoda samaksa neatbrīvo Līdzējus no saistību izpildes.

#### Nepārvaramā vara

* 1. Ja viens vai otrs Līdzējs nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, militārās akcijas, blokāde, valsts varas vai pārvaldes institūciju pieņemti lēmumi, vai nepārvaramās varas rezultātā iestājusies nespēja veikt Līgumā paredzētos darbus, tad saistību izpildes termiņš, Līdzējiem rakstiski vienojoties, tiek pagarināts par laiku, kas vienāds ar minēto apstākļu izraisīto aizkavēšanos, ja Pasūtītājs šādu aizkavēšanos akceptē.
	2. Ja šie apstākļi turpinās ilgāk nekā 30 (trīsdesmit) dienas, jebkurš no Līdzējiem ir tiesīgs atteikties no savām līgumsaistībām un neviens no Līdzējiem nav tiesīgs prasīt zaudējumu atlīdzināšanu.
	3. Līdzējam, kuram kļuvis neiespējami izpildīt saistības minēto apstākļu dēļ, 5 (piecu) kalendāro dienu laikā rakstiski paziņo otram Līdzējam par šādu apstākļu rašanos vai izbeigšanos. Līdzēju pienākums ir pienācīgi apliecināt šādu apstākļu esamību.
	4. Par nepārvaramu varu netiek uzskatīts tiesas lēmums par Izpildītāja maksātnespējas procesa ierosināšanu vai tamlīdzīgi valsts institūciju lēmumi, kas būtiski ietekmē Izpildītāja komercdarbību no tā atkarīgu iemeslu dēļ.

#### Datu aizsardzības noteikumi

* 1. Līdzējiem ir tiesības apstrādāt no otra Līdzēja saņemtos, kā arī Līguma izpildes ietvaros iegūtos fizisko personu datus tikai ar mērķi nodrošināt Līgumā noteikto saistību izpildi.
	2. Izpildītājam jebkādas tehniska rakstura darbības, kas ir saistītas ar fizisko personu datu apstrādi jāveic Pasūtītāja uzdevumā un pilnībā jāuzņemas atbildību par šo darbību atbilstību fizisko personu datu aizsardzību reglamentējošiem normatīvajiem aktiem, kā arī informācijas un komunikācijas tehnoloģiju drošības prasībām.
	3. Līdzēji apņemas bez iepriekšējas saskaņošanas nenodot tālāk trešajām personām no otra Līdzēja iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
	4. Ja, saskaņā ar normatīvajiem aktiem, Līdzējam var rasties pienākums nodot tālāk trešajām personām no otra Līdzēja iegūtos fizisko personu datus, tas pirms šādu datu nodošanas informē par to otru Līdzēju, ja vien tiesību normatīvie akti to neaizliedz.
	5. Līdzēji apņemas pēc otra Līdzēja pieprasījuma vai līgumattiecību izbeigšanas gadījumā iznīcināt no otra Līdzēja iegūtos fizisko personu datus, ja izbeidzas mērķis un pamats tos apstrādāt šī Līguma izpildes nodrošināšanai, ja vien nepastāv cits tiesiskais pamats šādu datu apstrādei.

#### Līguma grozīšanas un izbeigšanas kārtība

* 1. Katram Līdzējam ir tiesības vienpusēji izbeigt Līgumu, rakstiski par to brīdinot otru Līdzēju vismaz 30 (trīsdesmit) dienas iepriekš.
	2. Pasūtītājs nekavējoties var vienpusēji izbeigt Līgumu, ja:
		1. Izpildītājs nepilda Līguma noteikumus;
		2. Izpildītājs atsakās vai neņem vērā prasību izpildīt pamatotus Pasūtītāja norādījumus;
		3. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	3. Ja Līgums tiek izbeigts Līguma 7.2.punktā minētajos gadījumos, samaksa par izpildītajiem, bet Pasūtītājam vēl nenodotajiem darbiem netiek veikta, izņemot, ja Līdzēji nevienojas citādi.
	4. Līdzējiem ir tiesības, savstarpēji vienojoties, papildināt vai grozīt Līguma noteikumus, kuri jānoformē rakstiski – vienošanās veidā. Līguma grozījumi veicami Publisko iepirkumu likuma 61.pantā noteiktajā kārtībā un gadījumos.

#### Strīdu izskatīšanas kārtība

Līdzēju domstarpības, kas saistītas ar Līguma izpildi, tiek risinātas vienošanās ceļā. Vienošanās tiek noformēta tikai rakstiski. Gadījumā, ja Līdzēji nevienojas, tad strīdu nodod izskatīšanai tiesā Latvijas Republikas normatīvajos aktos paredzētajā kārtībā.

#### Līguma darbības termiņš

Līgums stājās spēkā ar brīdi, kad to paraksta abi Līdzēji un ir spēkā **24 mēnešus** vai līdz brīdim, kad Līguma ietvaros kopējais maksājums par izpildīto darbu sasniedz Līguma 2.1.punktā minēto summu, atkarībā no tā, kurš no nosacījumiem iestājas pirmais.

#### Papildu noteikumi

* 1. Ar Līguma izpildi saistīto jautājumu risināšanai, t.sk., ar tiesībām parakstīt no Līguma izrietošus dokumentus, Līdzēji nosaka šādas kontaktpersonas:
		1. Pasūtītāja kontaktpersona: Pakalpojumu attīstības un klientu apkalpošanas nodaļas vadītājs Aleksejs Molčanovs, tālrunis 26045121, e-pasts: aleksejs.molcanovs@1slimnica.lv;
		2. Izpildītāja kontaktpersona: \_\_\_\_\_\_\_\_\_\_\_\_\_\_\_\_\_.
	2. Neviens no Līdzējiem nedrīkst nodot savas tiesības, kas saistītas ar Līguma izpildi, trešajai personai bez otra Līdzēja rakstiskas piekrišanas.
	3. Gadījumos, kas nav paredzēti Līgumā, Līdzēji rīkojas saskaņā ar spēkā esošiem Latvijas Republikas tiesību aktiem.
	4. Līdzēja rekvizītu maiņas gadījumā, Līdzēja pienākums ir septiņu dienu laikā par to paziņot otram Līdzējam.
	5. Līgums sagatavots elektroniski, latviešu valodā un parakstīts ar drošu elektronisko parakstu un tam ir laika zīmogs.
	6. Līgumā paredzētajiem publiskajiem izdevumiem un to detalizētām pozīcijām arī pēc pasūtījuma izpildes nav nosakāms ierobežotas pieejamības informācijas (komercnoslēpuma) statuss.

#### Līdzēju rekvizīti:

|  |  |
| --- | --- |
| **Pasūtītājs:**SIA “Rīgas 1.slimnīca”Reģ. Nr. 40003439279PVN reģ. Nr. 40003439279Adrese: Bruņinieku iela 5k-2, Rīga, LV-1001Tālrunis: 67366375administracija@1slimnica.lv Bankas nosaukums: AS Citadeles bankaNorēķinu konts: LV12PARX0006054590785  | **Izpildītājs:**SIA “iConcept”Reģ.Nr. 40103471490PVN reģ.Nr. LV40103471490Adrese: Satekles iela 2c, Rīga, LV-1050Tālrunis: 22300307e-pasts: matiss@ict.lv Bankas nosaukums: AS SwedbankNorēķinu konts: LV88HABA0551042099052 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes priekšsēdētāja N.Zlobina | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes loceklis M.Ruša |

*Līguma 1.pielikums*

## **TEHNISKĀ SPECIFIKĀCIJA- PIEDĀVĀJUMS**

**Vispārīgā informācija**

Mājaslapa ir veidota uz WordPress platformas un nodrošina plašu informāciju par slimnīcas pakalpojumiem, speciālistiem, cenrādi, kontaktinformāciju un citiem būtiskiem jautājumiem.

**Mērķis**

Nodrošināt slimnīcas mājaslapas:

1. **Stabilu darbību un pieejamību**, nodrošinot 99.5% pieejamību un regulāru datu dublēšanu.
2. **Drošību**, kas atbilst Latvijas Republikas un Eiropas Savienības datu aizsardzības prasībām.
3. **Tehnisko uzturēšanu un uzlabojumus**, tostarp regulāru platformas atjauninājumu veikšanu, kļūdu labošanu un papildus funkcionalitātes izstrādi.
4. **Lietotājdraudzīgu dizainu un lietojamības uzlabojumus**, kas atbilst pacientu un speciālistu vajadzībām.

**Iepirkuma priekšmets**

|  |  |
| --- | --- |
| **PASŪTĪTĀJA PRASĪBAS** | **IZPILDĪTĀJA PIEDĀVĀJUMS** |
| **Aprakstošā projekta daļa:** |
| **Mājaslapas uzturēšana un administrēšana**- Regulāri WordPress platformas, spraudņu un tēmu atjauninājumi, nodrošinot mājaslapas funkcionalitāti un drošību. - Regulāra datu rezerves kopiju veidošana (ne retāk kā reizi divās dienās) un atjaunošana nepieciešamības gadījumā. - Mājaslapas drošības uzraudzība, tostarp ļaunatūru skenēšana un aizsardzības nodrošināšana pret iespējamiem drošības draudiem. - Esošā koda pārbaude, optimizācija un uzlabošana. |  |
| **Hostinga pakalpojumi**- Serveriem jāatrodas **Eiropas Savienības vai Eiropas Ekonomiskās zonas teritorijā**. - Minimālais pieejamības līmenis: **99.5% mēnesī**. - hostinga serveru pieslēgšana internetam ar ātrumu vismaz 1Gbit sekundē;- neierobežots datu pārraides apjoms;- aizsardzību pret vīrusiem;- Bojājuma novēršana 8 (astoņu) darba stundu laikā no bojājuma pieteikšanas brīža (reakcijas laiks – ne vairāk kā 2 stundas).- Linux serveris ar Apache un PHP ar aktuālajām versijām. - SSL sertifikāts obligāts. - 30 GB sistēmas rezerves kopiju glabāšana. - Pastāvīga tehniskā uzraudzība, lai nodrošinātu mājaslapas nepārtrauktu darbību un pieejamību. |  |
| **Programmēšanas pakalpojumi** (plānotais apjoms: 60 stundas). - Jaunu funkciju izstrāde un ieviešana (front-end un back-end). - Jaunu sadaļu un lapu izveide, balstoties uz pasūtītāja prasībām. - Esošo funkcionalitāšu uzlabošana un kļūdu novēršana. |  |
| **Funkcionālie un grafiskie uzlabojumi**- **Grafiskā dizaina pakalpojumi** (plānotais apjoms: **15 stundas**). - Lietotāja pieredzes un lietojamības (UX/UI) uzlabojumi. - Jaunu ikonu, baneru, vizuālo elementu izstrāde. - Mājaslapas sadaļu vizuālās korekcijas pēc pieprasījuma. |  |
| **Testa vide un kvalitātes kontrole**- Pretendentam jānodrošina **atsevišķa testa vide**, kurā tiek veikti visi uzlabojumi un izmaiņas pirms to izvietošanas produkcijas vidē. - Izmaiņas drīkst tikt izvietotas produkcijas vidē tikai pēc pasūtītāja apstiprinājuma. - Regulāras atskaites par veikto darbu (ne retāk kā reizi mēnesī). |  |
| **Garantija**- Pretendentam jānodrošina, ka visi veiktie darbi ir bez kļūdām. - Jebkuru atklāto kļūdu novēršana, kas saistīta ar veiktajiem darbiem, tiek veikta bez papildu maksas. |  |

**Finanšu piedāvājums**

|  |  |  |  |
| --- | --- | --- | --- |
| ***Nosaukums*** | ***Skaits\**** | ***Mērv.*** | ***Cena, EUR bez PVN*** |
| Hostinga pakalpojumi | 24 | mēneši |  |
| Mājaslapas uzturēšana un administrēšana | 24 | mēneši |  |
| Grafiskā dizaina darbi\* | 15 | stundas |  |
| Programmēšanas darbi\* | 80 | stundas |  |
| Projektu vadītājs\* | 15 | stundas |  |
|  |

*\* dotajam stundu daudzumam ir ilustratīvs raksturs, Pasūtītājs iepērk / pasūta tādu apjomu, kāds nepieciešams tā darbības nodrošināšanai, t.i., iepirkuma līgums ir ierobežots ar maksimālo līguma summu (9 340,00 EUR bez PVN) un līguma termiņu (24 mēneši).*

Piezīmes:

* **prasības pretendentam**:
	+ *pretendentam iepriekšējo 3 gadu laikā ir pieredze vismaz 2 mājaslapu uzturēšanā un administrēšanā vismaz 12 nepārtrauktus mēnešus;*
	+ *pretendentam iepriekšējo 3 gadu laikā ir pieredze WordPress platformas, spraudņu un tēmu pārvaldībā, kā arī front-end un back-end izstrādē:*

|  |  |  |  |  |
| --- | --- | --- | --- | --- |
| **Nr.****p.k.** | **Pasūtītājs** | **Kontaktpersona (vārds, uzvārds, tel.Nr.)** | **Pakalpojuma apraksts** | **Laika periods (no… līdz)** |
| 1. |  |  |  |  |
| 2. |  |  |  |  |
| 3. |  |  |  |  |

* + *pretendentam ir vismaz 1 kvalificēts speciālists ar pieredzi grafiskā dizaina un UX/UI jomā:*

|  |  |  |  |
| --- | --- | --- | --- |
| **Nr.****p.k.** | **Speciālista vārds, uzvārds** | **Pieredzes apraksts** | **Laika periods (no… līdz)** |
| 1. | Artis Lutkovskis | 13 gadu pieredze UX/UI web dizainā, vairāk nekā 100 izstrādāti mājaslapu, sistēmu, e-veikalu dizaini | No 2013.gada |
| 2. | Gints Fricbergs | Nielsen Norman Group sertifikāts UX/UI (2018.g) | No 2018.gada |

*Īpašie nosacījumi:*

* *Izpildītājam jebkādas tehniska rakstura darbības, kas ir saistītas ar fizisko personu datu apstrādi jāveic SIA “Rīgas 1.slimnīca” uzdevumā un pilnībā jāuzņemas atbildību par šo darbību atbilstību fizisko personu datu aizsardzību reglamentējošiem normatīvajiem aktiem;*
* *Izpildītājs nodrošina pakalpojuma atbilstību spēkā esošajiem normatīvajiem aktiem, tajā skaitā, Nacionālās kiberdrošības likumam.*